Juhatuse otsus

üldsuse juurepääsu kohta Euroopa Koolitusfondi dokumentidele

(97/C 369/11)

(EMPs kohaldatav tekst)

EUROOPA KOOLITUSFONDI JUHATUS,

võttes arvesse Euroopa Liidu lepingu lõppaktile lisatud teabele juurdepääsuõiguse deklaratsiooni, mis rõhutab, et otsustamisprotsessi läbipaistvus tugevdab institutsioonide demokraatliku laadi ja üldsuse usaldust ametivõimude vastu,

võttes arvesse järeldusi, millega Euroopa Ülemkogud Birminghamis ja Edinburghis leppisid kokku ühenduse ja selle kodanike lähendamise edendamise põhimõtetes,

võttes arvesse Euroopa Ülemkogu järeldusi Kopenhaagenis, mis kinnitavad veel kord kodanikele võimalikult suure teabele juurdepääsu võimaldamise põhimõtet ja pöörduvad komisjoni ja nõukogu poole palvega võtta kiiremas korras vastu meetmed, mis tagavad selle põhimõte elluviimise

ning arvestades, et:mainitud põhimõtted ei piira asjakohaseid sätteid juurdepääsu kohta õigusaktidele, mis on otseselt seotud isikutega, kelle on nende vastu konkreetne huvi;

need põhimõtted peavad olema rakendatud vastavuses salastatud teavet käsitlevate sätetega;

käesolev otsus moodustab Euroopa Koolitusfondi teabe- ja kommunikatsioonipoliitika täiendava osa,

ON TEINUD JÄRGMISE OTSUSE:

Artikkel 1

Üldsusele võimaldatakse Euroopa Koolitusfondi (edaspidi "fond") dokumentidele võimalikult laiaulatuslik juurdepääs.

Dokument – mis tahes kirjalik tekst olenemata selle vormist, mis sisaldab olemasolevat teavet ja on fondi valduses.

Käesolevat otsust ei kohaldata fondi dokumentidele, mis avaldatakse Euroopa Ühenduste Ametlike Väljaannete Talituse poolt.

Artikkel 2

1. Dokumendile juurdepääsu taotlus esitatakse kirjalikult fondi juhatajale.

Taotlused peavad olema koostatud piisava täpsusega; nad peavad sisaldama teavet, mis võimaldab kõnealuse dokumendi või dokumendid identifitseerida.

Vajaduse korral küsib juhataja taotlejalt täiendavaid üksikasju.

2. Juhataja teavitab taotlejat kirjalikult ühe kuu jooksul, kas taotlus rahuldatakse.

Kus fondi valduses olev dokument käsitleb tegevusi, mida toestatakse lepingu alusel, mille fond on sõlminud liikmesriigi, ühenduse institutsiooni või organiga või muu siseriikliku või rahvusvahelise organiga, peab enne otsuse tegemist taotlema nende nõusoleku.

3. Dokumentidele juurdepääsu taotlusele mittevastamine ühe kuu loetakse sellest keeldumiseks.

4. Kui juhataja otsustab taotluse tagasi lükata, tuleb esitada otsuse põhjused, samuti kasutatavad õiguskaitsevahendid, st kohtumenetlused ja kaebused ombudsmanile Euroopa Ühenduse asutamislepingu artikli 138e sätete alusel.

5. Taotleja saab juurdepääsu dokumentidele, et tutvuda nendega kohapeal või lasta omal kulul saata nende koopia. Teenuse eest võidakse nõuda tasu, mis ei tohi ületada mõistlikku summat.

Kui taotleja soovib dokumendiga tutvuda kohapeal, üritab fond korraldada selleks vajalikud ruumid.

6. Taotlejatega kooskõlastatult leiab fond õiglase lahenduse korduvate taotluste ja/või väga mahukate dokumentidega seotud taotlustega tegelemiseks.

7. Fondil on õigus sätestada, et isik, kellele dokument väljastatakse, ei tohi kõnealust dokumenti kommertseesmärkidel paljundada ega levitada ilma eelneva loata.

8. Kui fondi valduses olev dokument oli koostatud füüsilise või juriidilise isiku, liikmesriigi, ühenduse institutsiooni või organi või muu siseriikliku või rahvusvahelise organi poolt, tuleb taotlus saata autorile.

Artikkel 3

Fond keeldub mis tahes dokumendile juurdepääsu võimaldamisest, kui selle avalikustamine võib õõnestada:

- avalike huvide kaitset (avalikku julgeolekut, rahvusvahelisi suhteid, rahanduslikku stabiilsust, kohtumenetlusi, inspektsioone ja uurimisi),

- üksikisiku ja eraelu puutumatuse kaitset,

- äri- ja tööstussaladuste kaitset,

- ühenduse finantshuvide kaitset,

- konfidentsiaalsuse kaitset vastavalt dokumendis sisalduva info andnud füüsilise või juriidilise isiku nõudele, või vastavalt informatsiooni andnud liikmesriigi õigusaktidele.

Fond võib samuti juurdepääsu võimaldamisest keelduda, et kaitsta enda huve oma menetluste konfidentsiaalsuses.

Artikkel 4

Otsus jõustub 1. novembril 1997. See avaldatakse Euroopa Ühenduste Teatajas ja tehakse kättesaadavaks avalikkusele.

Torino, 27. oktoober 1997

Euroopa Koolitusfondi juhatuse nimel

Thomas O'Dwyer

--------------------------------------------------